

REGISZTRÁCIÓS ADATLAP

NSR regisztrációs tájékoztató és adatlap

NEMZETI SPORTINFORMÁCIÓS RENDSZER v 1.1



www.nsr.gov.hu

NSR SZERVEZETI REGISZTRÁCIÓS TÁJÉKOZTATÓ

# **1. SZERVEZETI REGISZTRÁCIÓ**

A Nemzeti Sportinformációs Rendszerbe (a továbbiakban: NSR) történő – a sportról szóló 2004. évi I. törvényben (a továbbiakban: Stv.) meghatározott – kötelező adatközlés teljesítése valamint az NSR – szervezetek számára elérhető – további funkcióinak használata szervezeti regisztrációhoz kötött. A regisztráció a hiánytalanul kitöltött és hitelesített regisztrációs adatlap (2. pont) kötelező mellékletekkel (a továbbiakban együttesen: regisztrációs dokumentáció) történő megküldésével kezdeményezhető a regisztrációt végző szervezetnél (3. pont).

A szervezet regisztrációja a szervezet első felhasználójának (a továbbiakban: superuser) egyidejű regisztrációjával történik. A szervezet regisztrációját követően annak superuser felhasználója tudja a rendszerben a szervezet további felhasználóit (ideértve további superuser felhasználókat is) rögzíteni és biztosítani számukra az NSR használatához szükséges jogosultságokat, valamint képes a szervezet típusától függően további tagszervezeteket, származtatott jogi személy(eke)t regisztrálni a rendszerbe.

# **2. REGISZTRÁCIÓS ADATLAP KITÖLTÉSE ÉS HITELESÍTÉSE**

Kérjük, hogy a tájékoztató végén található regisztrációs adatlap minden rovatának kitöltését követően – papíralapú hitelesítés esetén – mindkét lapot nyomtassák ki. A regisztrációs adatlap első oldalának (2/1) alján található nyilatkozatot a superuser lássa el aláírásával és az aláírás dátumával, a regisztrációs lapot a második oldal (2/2) végén a szervezet hivatalos képviselője – az aláírás dátumának feltüntetésével – hitelesítse aláírásával és a szervezet pecsétjével. Elektronikus hitelesítés esetén a dokumentumot a szervezet képviselőjének és superuserének is digitális aláírással szükséges ellátnia.

A regisztrációs dokumentációt digitális hitelesítés esetén kizárólag elektronikusan, egyéb esetben mind elektronikus formában, mind papíralapon a 3. pontban leírtak szerint a szervezet regisztrációját végző szervezet részére szükséges megküldeni.

A regisztrációs dokumentáció tartalma:

* Kitöltött és hitelesített regisztrációs adatlap (2 oldal)
* Kötelező mellékletek (2 darab)

1. A szervezet nyilvántartásban szereplő hatályos adatairól szóló 30 napnál nem régebbi igazolás vagy annak hiteles másolata.
2. A regisztrációs adatlap papíralapon történő hitelesítése esetén a szervezet képviselőjének képviseleti jogosultságáról szóló, közjegyzői aláírás hitelesítéssel ellátott eredeti aláírási címpéldánya vagy annak hiteles másolata, vagy ügyvéd vagy kamarai jogtanácsos által ellenjegyzett aláírás mintája vagy a számlavezető pénzforgalmi intézmény által hitelesített banki aláírási karton.

# **3. REGISZTRÁCIÓS DOKUMENTÁCIÓ BENYÚJTÁSA**

A regisztrációs adatlap hitelesített példányának és kötelező mellékleteinek elektronikus (szkennelt) változatát a regisztrációt végző szervezet kapcsolattartási e-mail címére, az eredeti regisztrációs dokumentumokat a szervezet kapcsolattartási címére szükséges megküldeni.

**Sportszövetségek** és **minden sportszövetséggel tagsági viszonyban nem álló szervezet** regisztrációs kérelmét közvetlenül az Emberi Erőforrások Minisztériuma Sportért Felelős Államtitkársága részére nyújtja be. A regisztrációs dokumentáció digitális (szkennelt) változatát „NSR regisztrációs kérelem” tárgyú elektronikus levélben a [regisztracio@nsr.gov.hu](mailto:regisztracio@nsr.gov.hu) e-mail címre, az eredeti papíralapú dokumentációt a Sportért Felelős Államtitkárság címére (1051 Budapest, Hold utca 1.) kell eljuttatni.

**Sportszövetséggel tagsági viszonyban lévő sportszervezetek** regisztrációs kérelmüket azon sportszövetség számára kötelesek megküldeni, amellyel a regisztrációs kérelem benyújtásának időpontjában tagsági viszonyban állnak. Az NSR regisztrációs dokumentáció benyújtásának módjáról a sportszövetség tájékoztatja tagszervezeteit. Amennyiben valamely sportszervezet egyidejűleg több sportszövetséggel is tagsági jogviszonyban áll, a regisztrációs kérelmet csak egy szövetséghez szükséges benyújtania. Miután a megküldött dokumentáció alapján a sportszövetség a sportszervezetet regisztrálta az NSR-ben, a sportszervezet további szövetségi tagsági kapcsolatai a sportszervezet superuser felhasználójának vagy az érintett sportszövetség superuser felhasználójának rendszeren belül indított kérelme alapján rögzíthetők az NSR-ben.

**Származtatott jogi személyek** regisztrációs kérelmüket azon szervezet számára kötelesek megküldeni, amely létrehozta őket. Az NSR regisztrációs dokumentáció benyújtásának módjáról a regisztrációt végző szervezet ad tájékoztatást.

# **4. REGISZTRÁCIÓ**

A regisztrációt végző szervezet superuser felhasználója – a csatolt mellékletek alapján történő ellenőrzést követően – a regisztrációs adatlapon megadott adatok alapján elvégzi a kérelmező szervezet és első felhasználójának regisztrációját az NSR-ben.

Amennyiben a regisztrációs adatlap hiányosan, hibásan került kitöltésre, hitelesítésre vagy a kötelező mellékletek nem vagy hiányosan kerültek megküldésre, a regisztrációt végző szervezet a kérelmezőt – a hiányosság pontos megjelölésével – hiánypótlásra szólítja fel.

Az NSR regisztráció az eredeti, hiteles dokumentumok vagy azok hitelestett másolata alapján, hiánypótlás esetén kizárólag a felszólításban megjelölt hiányosság pótlását követően végezhető el. A sikeres regisztrációról a regisztrációt végző szervezet értesítést küld a kérelmező szervezet regisztrációs kérelmében megadott e-mail címére.

NSR SZERVEZETI REGISZTRÁCIÓS ADATLAP 2/1

# REGISZTRÁCIÓS KÉRELEM CÍMZETTJE

|  |  |  |
| --- | --- | --- |
| SZERVEZET NEVE | Kérjük adja meg a regisztrációt végző szervezet nevét |  |

# REGISZTRÁCIÓS KÉRELEM

|  |  |  |  |
| --- | --- | --- | --- |
| Alulírott | Kérjük adja meg a szervezet hivatalos képviselőjének nevét | | ezúton kérem |
| az általam képviselt | | Kérjük adja meg a regisztrációt kezdeményező szervezet nevét | |
| szervezet Nemzeti Sportinformációs Rendszerben alábbiak szerint történő regisztrációját. | | | |

# SZERVEZET ADATAI

|  |  |
| --- | --- |
| SZERVEZET NEVE | Kérjük adja meg a szervezet nevét |
| RÖVIDÍTETT NEVE | Kérjük adja meg a szervezet rövidített nevét |
| SZÉKHELYE | Irányítószám város, pontos cím |
| NYILVÁNTARTÁSI SZÁMA | Kérjük adja meg szervezete nyilvántartásban szereplő azonosítóját |
| ADÓSZÁMA | Kérjük adja meg szervezete adószámát |
| SZERVEZET TÍPUSA | Kérjük válassza ki szervezete típusát a legördülő menüből |
| STV. SZERINTI FORMA | Kérjük válassza ki szervezete sporttörvény szerinti formáját |
|  | „Egyéb” válasz esetén kérjük adja meg a szervezeti formát |

# KAPCSOLATTARTÁSI ADATOK

|  |  |
| --- | --- |
| KAPCSOLATTARTÓ NEVE | Kérjük adja meg a kapcsolattartó nevét |
| E-MAIL CÍM | Kérjük adja meg a szervezet kapcsolattartási e-mail címét |
| TELEFONSZÁM | Kérjük adja meg a szervezet telefonszámát |

# ELSŐ FELHASZNÁLÓ (SUPERUSER) ADATAI ÉS HOZZÁJÁRULÓ NYILATKOZATA

|  |  |
| --- | --- |
| SZÜLETÉSI CSALÁDNÉV | Kérjük adja meg az első felhasználó születési családnevét |
| SZÜLETÉSI KERESZTNÉV | Kérjük adja meg az első felhasználó keresztnevét |
| SZÜLETÉSI HELY | Kérjük adja meg az első felhasználó születési helyét |
| SZÜLETÉSI DÁTUM | A születési dátum megadásához kattintson ide |
| ANYJA CSALÁDNEVE | Kérjük adja meg az első felhasználó édesanyja családnevét |
| ANYJA KERESZTNEVE | Kérjük adja meg az első felhasználó édesanyja keresztnevét |
| TAJ AZONOSÍTÓ | Kérjük adja meg az első felhasználó TAJ azonosítóját |

|  |  |
| --- | --- |
| Kijelentem, hogy fenti adataim a valóságnak megfelelnek, és hozzájárulásomat adom, hogy fenti adataimmal a szervezet első felhasználójaként az NSR-ben regisztrálásra kerüljek. | |
| ………………………………………………………… | ………………………………………………………….. |
| KELTEZÉS | ELSŐ FELHASZNÁLÓ (SUPERUSER) ALÁÍRÁSA |

# SZERVEZET TEVÉKENYSÉGÉRE VONATKOZÓ ADATOK

NSR SZERVEZETI REGISZTRÁCIÓS ADATLAP 2/2

|  |  |  |
| --- | --- | --- |
| SZERVEZET TEVÉKENYSÉGI KÖRE[[1]](#endnote-1) |  | Versenysport |
|  |  | Utánpótlás sport |
|  |  | Diáksport |
|  |  | Hallgatói sport |
|  |  | Fogyatékos személyek sportja |
|  |  | Szabadidősport |

Az alábbi táblázat kitöltése sportági szövetségek[[2]](#endnote-2) regisztrációja esetén szükséges

|  |  |
| --- | --- |
| SPORTÁG(AK) FELSOROLÁSA[[3]](#endnote-3) | SPORTÁGHOZ TARTOZÓ SZAKÁG(AK) FELSOROLÁSA[[4]](#endnote-4) |
| (1) sportág (sportág angolul) | (1) szakág (sportághoz tartozó szakág angolul) |
| (2) | (2) |
| (3) | (3) |
| (4) | (4) |
| (5) | (5) |
| (6) | (6 |
| (7) | (7) |
| (8) | (8) |
| (9) | (9) |
| (10) | (10) |

# CSATOLT MELLÉKLETEK

|  |  |  |  |
| --- | --- | --- | --- |
| KIVONAT NYILVÁNTARTOTT ADATOKRÓL |  | KÉPVISELŐ ALÁÍRÁSI CÍMPÉLDÁNYA |  |

|  |  |
| --- | --- |
| Kijelentem, hogy a fenti adatok teljes körűek és a valóságnak megfelelnek. | |
| ………………………………………………………… | ………………………………………………………….. |
| KELTEZÉS | SZERVEZET KÉPVISELŐJÉNEK ALÁÍRÁSA |

1. Kérjük, hogy az alapító okiratnak megfelelően jelölje meg a szervezet minden tevékenységi körét [↑](#endnote-ref-1)
2. Országos sportági szakszövetségek és országos sportági szövetségek regisztrációjához kapcsolódó adatszolgáltatás [↑](#endnote-ref-2)
3. Kérjük, hogy a szövetség tevékenységéhez kapcsolódó minden sportágat és ahhoz tartozó szakágat sorszámmal ellátva soroljon fel. Kérjük, hogy zárójelben a sportág(ak) és szakág(ak) angol nyelvű megfelelőjét is szíveskedjenek megadni. [↑](#endnote-ref-3)
4. Kérjük, hogy a sportág sorszámát a hozzá tartozó szakág mellett szíveskedjen feltüntetni [↑](#endnote-ref-4)